<b>שאלה </b>ואם תורינו הדרתו מה יהיה הדין במה שהיה מנהג באסכנדרייא בימי' טוביה שלא היו אופין בתנור של גויים כי אם בביתם בתנור קטן ומי שלא היה לו תנור היה לו כירה של חרס או קדרה ואופין בה ויהי היום ויעלו כמה בני אדם למצרים אלקהר"ה ומצאו ששם אופין כל השנה בתנור וגם הם עשו ככה כמנהג ופורעים מידי שבת בשבתו ומידי חדש בחדשו וגם היו לוקחין הפת מן התנור איך שיהיה ולעת עתה הגוים המוכרים פירות ומיני מאכל ושאר סוחרים המוכרים וקונים באים ביום טוב אל היהודים לישא וליתן עמהם כשאר ימי החול באמרם לא נאסר לכם משא ומתן אלא בשבת דוקא אבל ביום טוב לא והסיבה היא מפני שרואים בי"ט שהם אופים בתנור וכחול שויוהו ולעשות התנורים בבתים לאפות בביתם אולי יתבטלו מתשבותם ויסתתמו טענותם אי אפשר תורינו הדרתו הדין בזה ויבא שכמ''ה: